ddrg/super_eurlex huggingface dataset:
Úradný vestník L 105 , 14/04/2004 S. 0016 - 0016



Nariadenie Komisie (ES) č 672/2004 z 13. apríla 2004, ktoré stanovuje na obchodný rok 2003/2004 sumy, ktoré sa majú vyplatiť výrobným organizáciám olivového oleja a ich asociáciám uznaným podľa nariadenia Rady č 136/66/EHS KOMISIA EURÓPSKYCH SPOLOČENSTIEV, so zreteľom na zmluvu o založení Európskeho spoločenstva, so zreteľom na nariadenie Rady č 136/66/EHS z 22. septembra 1966 o založení spoločnej organizácie trhu s olejmi a tukmi [1], najmä na jeho článok 20d ods. 4, keďže: (1) článok 20d ods. 1 nariadenia č 136/66/EHS ustanovuje percentuálny podiel výrobnej pomoci, ktorý sa má zadržať na pomoc financovania práce uznaným výrobným organizáciám a ich asociáciám; na obchodné roky 1998/999, 1999/2000, 2000/2001, 2001/2002, 2002/2003 a 2003/2004 predstavuje tento percentuálny podiel 0,8 %; (2) článok 21 ods. 1 nariadenia Komisie (ES) 2366/98 z 30. októbra 1998, ktorý stanovuje podrobné pravidlá uplatňovania systému výrobnej pomoci na olivový olej na obchodné roky 1998/999, 1999/2000, 2000/2001, 2001/2002, 2002/2003 a 2003/2004 [2], ustanovuje, že jednotkové sumy, ktoré sa majú vyplatiť výrobným organizáciám a ich asociáciám, sa majú stanoviť na základe predpovedí celkovej sumy, ktorá sa má rozdeliť; rezervy, ktoré sa v každom členskom štáte sprístupnia ako výsledok zadržanej sumy, ako je uvedené vyššie, sa musia vhodne rozdeliť medzi oprávnených; (3) opatrenia ustanovené v tomto nariadení sú v súlade so stanoviskom Riadiaceho výboru pre oleje a tuky, PRIJALA TOTO NARIADENIE: Článok 1 Na obchodný rok 2003/2004 sú sumy ustanovené v článku 21 ods. 1 písm. a) a b) nariadenia (ES) č 1366/98 takéto: -pre Grécko: | 2,0 EUR a 2,0 EUR | -pre Španielsko: | 4,5 EUR a 2,2 EUR | -pre Francúzsko: | 0,0 EUR a 0,0 EUR | -pre Taliansko: | 2,0 EUR a 2,2 EUR | -pre Portugalsko: | 0,0 EUR a 5,5 EUR | Článok 2 Toto nariadenie nadobúda účinnosť tretí deň po jeho uverejnení v Úradnom vestníku Európskej únie. Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli 13. apríla 2004 Za Komisiu Franz Fischler člen Komisie [1] Ú. v. ES L 172, 30.9.1966, s. 3025/66. Nariadenie naposledy zmenené a doplnené nariadením (ES) 1513/2001 (Ú. v. ES L 201, 26.7.2001, s. 4). [2] Ú. v. ES L 293, 31.10.1998, s. 50. Nariadenie naposledy zmenené a doplnené nariadením (ES) 1780/2003 (Ú. v. EÚ L 260, 11.10.2003, s. 6.) --------------------------------------------------
4.

Rozhodnutie Rady č. 2003/893/ES z 15. decembra 2003 o obchode s určitými výrobkami z ocele medzi Európskym spoločenstvom a Ukrajinou. Za článok 2 sa vkladá tento článok: „Článok 2a V súvislosti s prepustením do voľného obehu v Českej republike, v Estónsku, na Cypre, v Lotyšsku, v Litve, v Maďarsku, na Malte, v Poľsku, v Slovinsku a na Slovensku sa od 1. mája 2004 pre výrobky z ocele, na ktoré sa vzťahuje toto rozhodnutie, vyžaduje povolenie na dovoz, a to aj v prípade, keď výrobky z ocele boli prepravené pred týmto dátumom. Ak výrobky z ocele boli prepravené do jedného z týchto členských štátov pred 1. májom 2004, povolenie na dovoz sa udelí automaticky bez množstevného obmedzenia na základe predloženia nákladného listu alebo iného prepravného dokladu preukazujúceho dátum prepravy, ktorý orgány spoločenstva udeľujúce licencie považujú za rovnocenný, a po schválení úradom Komisie zodpovedným za správu licencií (SIGL). Ak sú výrobky z ocele prepravené loďou do jedného z týchto členských štátov 1. mája 2004 alebo po tomto dátume, vzťahujú sa na ne osobitné predpisy uplatňované na množstevné obmedzenia tak, ako sú definované v tomto rozhodnutí.“
Úradný vestník L 114 , 21/04/2004 S. 0012 - 0012



Nariadenie komisie (ES) č. 734/2004 z 20. apríla 2004, ktorým sa stanovujú prechodné opatrenia na uplatňovanie nariadenia (ES) č. 2316/1999, pokiaľ ide o minimálnu plochu pre žiadosti pre hospodársky rok 2004/2005 z dôvodu pristúpenia Malty k Európskej únii KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na Zmluvu o pristúpení Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska, a najmä na jej článok 2 ods. 3, so zreteľom na Akt o pristúpení Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska, a na najmä na jeho článok 41 prvý odsek, keďže: (1) Nariadenie Komisie (ES) č. 2316/1999 z 22. októbra 1999, ktoré ustanovuje podrobné pravidlá na uplatňovanie nariadenia Rady (ES) č. 1251/1999, ktorým sa ustanovuje systém podpory pre výrobcov určitých plodín pestovaných na ornej pôde [1], stanovuje podmienky pre udelenie platieb na plochu. Najmä požaduje minimálnu veľkosť 0,3 hektárov na jednu žiadosť o podporu. (2) Malta má veľmi veľký počet malých fariem, ktoré majú veľkosť menšiu ako 0,3 hektárov. S cieľom zabrániť vylúčeniu viacerých poľnohospodárov zo systému podpory, maltským orgánom by malo byť povolené stanoviť nižší prah pre minimálnu plochu pre hospodársky rok 2004/2005. (3) Opatrenia stanovené v tomto nariadení sú v súlade so stanoviskom Riadiaceho výboru spoločenstva pre obilniny, PRIJALA TOTO NARIADENIE: Článok 1 Ako výnimku z článku 3 ods. 1 písm. d) nariadenia (ES) č. 2316/1999 môže Malta stanoviť minimálnu veľkosť pre žiadosti o platbu na plochu na menej ako 0,3 hektárov na hospodársky rok 2004/2005. Článok 2 Toto nariadenie nadobúda účinnosť s podmienkou nadobudnutia platnosti a dňom nadobudnutia platnosti Zmluvy o pristúpení Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska. Toto nariadenie je záväzné v celom rozsahu a je priamo uplatniteľné vo všetkých členských štátoch. V Bruseli 20. apríla 2004 Za Komisi Franz Fischler člen Komisie [1] Ú. v. ES L 280, 30.10.1999, s. 43. Nariadenie naposledy zmenené a doplnené nariadením (ES) č. 206/2004 (Ú. v. EÚ L 34, 6.2.2004, s. 4). --------------------------------------------------
Úradný vestník L 127 , 29/04/2004 S. 0031 - 0032



Nariadenie Rady (ES) č. 830/2004 z 26. apríla 2004 o uzatvorení Protokolu, ktorý ustanovuje možnosti rybolovu a finančný príspevok na obdobie od 1. januára 2005 do 31. decembra 2008, podľa Dohody medzi Európskym hospodárskym spoločenstvom a Guinejskou republikovu o rybolove pri pobreží Guiney RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej článok 37 v súvislosti s jej článkom 300 ods. 2 a prvým pododsekom ods. 3, so zreteľom na návrh Komisie, so zreteľom na stanovisko Európskeho parlamentu [1], keďže: (1) podľa článku 15 ods. 2 Dohody medzi Európskym hospodárskym spoločenstvom a Guinejskou republikou o rybolove pri pobreží Guiney [2] obidve strany viedli rokovania s cieľom ustanoviť zmeny alebo dodatky k dohode, ktoré by mali byť vykonané na konci doby uplatnenia platnosti protokolu pripojeného k dohode; (2) na záver týchto rokovaní bol dňa 27. júna 2003 parafovaný nový protokol, ktorý ustanovuje možnosti rybolovu a finančný príspevok na obdobie od 1. januára 2005 do 31. decembra 2008, podľa dohody; (3) metódy rozdelenia možnosti rybolovu medzi členské štáty sa ustanovujú na základe tradičného rozdelenia možností rybolovu podľa dohody o rybolove; (5) schválenie tohto protokolu je v záujme Spoločenstva; PRIJALA TOTO NARIADENIE: Článok 1 Protokol, ktorý ustanovuje možnosti rybolovu a finančný príspevok na obdobie od 1. januára 2005 do 31. decembra 2008, podľa Dohody medzi Európskym hospodárskym spoločenstvom a Guinejskou republikovu o rybolove pri pobreží Guiney sa schvaľuje v mene Spoločenstva. Text protokolu je pripojený k tomuto nariadeniu. Článok 2 1. Možnosti rybolovu ustanovené protokolom sa rozdeľujú medzi jednotlivé členské štáty takto: a) lov garnátov: - Španielsko: 1050 GRT, - Portugalsko: 300 GRT, - Grécko: 150 GRT; b) plavidlá na lov tuniakov s vlečnou sieťou: - Francúzsko: 17 plavidiel, - Španielsko: 17 plavidiel; c) plavidlá na lov tuniakov s udicami: - Francúzsko: 7 plavidiel, - Španielsko: 7 plavidiel; d) plavidlá na lov udicovými šnúrami - Španielsko: 8, - Portugalsko: 1. 2. plavidlá na lov tuniakov na hladine – pomocou dlhých šnúr s háčikmi: - Španielsko: 844 GRT - Taliansko: 750 GRT - Grécko: 906 GRT 3. Ak sa od r. 2005 povoľuje dodatočné rozdeľovanie možnosti rybolovu v súlade s článkom 1 protokolu, toto sa proporcionálne rozdelí k možnosti rybolovu pre rok 2004. 4. Ak žiadosti o povolenie z týchto členských štátov nepokryjú všetky možnosti rybolovu protokolom, Komisia môže takisto zohľadniť žiadosti o povolení z ktoréhokoľvek iného členského štátu. Článok 3 Toto rozhodnutie nadobúda účinnosť tretí deň odo dňa jeho uverejnenia v Úradnom vestníku Európskej únie. Toto nariadenie je záväzné v celom rozsahu a je priamo uplatniteľné vo všetkých členských štátoch. V Luxemburgu 26. apríla 2004 Za Radu predseda J. Walsh [1] Stanovisko doručené 1. apríla 2004 (doteraz neuverejnené v úradnom vestníku). [2] Ú. v. ES L 111, 27.4.1983, s. 1. --------------------------------------------------
32004R0779
27.4.2004 ÚRADNÝ VESTNÍK EURÓPSKEJ ÚNIE L 123/63
NARIADENIE KOMISIE (ES) č. 779/2004
z 26. apríla 2004,
ktorým sa opravuje francúzska a holandská verzia nariadenia (ES) č. 2277/ 2003, ktorým sa mení
a dopĺňajú príloh yIaI Ik nariadeniu Rady (EHS) č. 2092/91 o organickej výrobe poľnohospodárskych
produktov a jej uvádzaní na poľnohospodárskych produktoch a krmivách
KOMISIA EURÓPSKYCH SPOLOČENSTIEV
so zreteľom na Zmluvu o založení Európskeho spoločenstva,
sozreteľomnanariadenieRady(EHS)č.2092/91z24.júna1991
o organickej výrobe poľnohospodárskych produktov a jej uvá-dzaní na poľnohospodárskych produktoch a krmivách (
1),
a najmä druhú zarážku článku 13,
keďže:
(1) vo francúzskej a holandskej verzii sa našlo niekoľko chýb
vnariadení(ES)č.2277/2003(2).Vtýchtotextochjepreto
nevyhnutné urobiť opravy;
(2) opatreniaustanovenévtomtonariadenísúvsúladesosta-
noviskom výbor zriadeného v súlade s článkom 14 naria-
denia(EHS) č. 2092/91,PRIJALA TOTO NARIADENIE:
Článok 1
Nariadenie(ES)č.2277/2003satýmtomeníadopĺňanasledovne:
1. Týka sa iba francúzskej verzie.
2. Týka sa iba holandskej verzie.
Článok 2
Toto nariadenie nadobúda účinnosť dňom, ktorý nasleduje po
jeho uverejnení v Úradnom vestníku Európskej únie .
Toto nariadenie je záväzné vo svojej celistvosti a je priamo uplatniteľné vo všetkých členských
štátoch.
V Bruseli 26. apríla 2004
Za Komisiu
Franz FISCHLER
člen Komisie
(1) Ú.v.ESL198,22.7.1991,s.1.Nariadenienaposledyzmenenéadopl-
nené nariadením Komisie (ES) č. 392/2004 (Ú. v. EÚ L 65,
3.3.2004,s. 1).
(2) Ú. v. EÚ L 336, 23.12.2003, s. 68.342 SK Úradný vestník Európskej únie 15/zv. 8
Úradný vestník L 127 , 29/04/2004 S. 0057 - 0057



Nariadenie Komisie (ES) č. 839/2004 z 28. apríla 2004, ktorým sa stanovujú koeficienty prispôsobenia, ktoré sa majú uplatňovať na dočasné referenčné množstvá tradičných operátorov a dočasné prerozdelenia netradičných operátorov na účely dodatočného množstva ustanoveného v súvislosti s vydaním dovozných licencií pre banány v máji 2004 KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Komisie (ES) č. 838/2004 z 28. apríla 2004 o prechodných opatreniach pre dovozy banánov do Spoločenstva z dôvodu pristúpenia Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska [1], a najmä jeho článok 6 ods. 2 a článok 7 ods. 2, keďže: (1) nariadenie (ES) 838/2004 stanovilo dostupné množstvo pre vydanie licencií v máji 2004 v súvislosti s dovozom banánov do nových členských štátov na 87000 ton, s rozdelením 72210 ton pre tradičných operátorov a 14790 ton pre netradičných operátorov. Aby sa zabezpečilo dodržiavanie tohto množstva a na základe oznámení vnútroštátnych úradov, článok 6 ods. 2 a článok 7 ods. 2 horeuvedeného nariadenia ustanovuje, že koeficienty prispôsobenia sa stanovujú na uplatňovanie dočasných špecifických referenčných množstiev tradičných operátorov a žiadosti na dočasné špecifické prerozdelenia predložené netradičnými operátormi, podľa možných prípadov; (2) podľa oznámení vnútroštátnych úradov, celkové dočasné špecifické referenčné množstvá tradičných operátorov stúpajú na 574641,501 ton. Celkové žiadosti na dočasné špecifické pridelenia predložené netradičnými operátormi stúpajú na 203401,506 ton (3) koeficienty prispôsobovania uplatňované na účely určenia množstiev, ktoré môžu byť predmetom žiadostí o dovozné licencie predložené začiatkom mája, ktoré môžu byť vydané, by sa preto mali stanoviť primerane pre tradičných a netradičných operátorov; (4) aby mohli dovozcovia predložiť žiadosti o licencie začiatkom mája 2004, toto nariadenie musí nadobudnúť účinnosť okamžite, PRIJALA TOTO NARIADENIE: Článok 1 Na účely dostupného množstva, pre ktoré možno vydať licencie v máji 2004 pri dovoze banánov do nových členských štátov, stanovené v článku 5 nariadenia (ES) č. 838/2004: a) koeficient prispôsobenia uplatňovaný na dočasné špecifické referenčné množstvo každého tradičného operátora, uvedený v článku 6 ods. 2 horeuvedeného nariadenia je 0,67019; b) koeficient prispôsobenia uplatňovaný na žiadosť o dočasné špecifické prerozdelenie predloženú každým netradičným operátorom, uvedený v článku 7 ods. 2 horeuvedeného nariadenia je 0,25073. Článok 2 Toto nariadenie nadobúda účinnosť 1. mája 2004. Toto nariadenie je záväzné v celom rozsahu a je priamo uplatniteľné vo všetkých členských štátoch. V Bruseli 28. apríla 2004 Za Komisiu J. M. Silva Rodríguez generálny riaditeľ pre poľnohospodárstvo [1] Ú. v. EÚ L 127, 29.4.2004, s. 52. --------------------------------------------------
SK Úradný vestník Európskej únie L 180/23

NARIADENIE KOMISIE (ES) č. 983/2004

z 14. mája 2004,

ktorým sa stanovuje maximálna náhrada za vývoz ryže so strednými a dlhými zrnami A do niektorých tretích krajín v rámci výberového konania v zmysle nariadenia (ES) č. 1876/2003

KOMISIA EURÓPSKYCH SPOLOČENSTIEV,

so zreteľom na Zmluvu o založení Európskeho spoločenstva,

so zreteľom na nariadenie Rady (ES) č. 3072/95 z 22. decembra 1995 o spoločnej organizácii trhu s ryžou (1), najmä na jeho článok 13 ods 3,

keďže:

(1) Nariadením Komisie (ES) č. 1876/2003 (2) sa otvorilo výberové konanie pre vývoznú náhradu za ryžu.

(2) V súlade s článkom 5 nariadenia Komisie (EHS) č. 584/75 (3), môže Komisia na základe predložených ponúk podľa postupu určeného v článku 22 nariadenia (ES) č. 3072/95 rozhodnúť o stanovení maximálnej vývoznej náhrady. Pri tomto stanovení je potrebné zobrať do úvahy najmä kritériá uvedené v článku 13 nariadenia (ES) č. 3072/95. Zmluva sa uzatvorí s každým uchádzačom vo výberovom konaní, ktorého ponuka sa nachádza na úrovni maximálnej vývoznej náhrady alebo na nižšej úrovni.

(3) Uplatňovanie kritérií uvedených vyššie na súčasnú situáciu na trhu s danou ryžou vedie k stanoveniu maximálnej vývoznej náhrady vo výške, ktorá sa uvádza v článku 1.

(4) Opatrenia stanovené v tomto nariadení sú v súlade so stanoviskom Riadiaceho výboru pre obilniny,

PRIJALA TOTO NARIADENIE:

Článok 1

Maximálna náhrada za vývoz bielenej ryže so strednými a dlhými zrnami A do niektorých tretích krajín sa stanovuje na základe ponúk predložených v období od 10. do 13. máj 2004 na 58,00 EUR/t v rámci výberového konania, v zmysle nariadenia (ES) č. 1897/2002.

Článok 2

Toto nariadenie nadobúda účinnosť 15. mája 2004.

Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 14. mája 2004 Za Komisiu Franz FISCHLER člen Komisie

(1) Ú. v. ES L 329, 30.12.1995, s. 18. Nariadenie naposledy zmenené a doplnené nariadením Komisie (ES) č. 411/2002 (Ú. v. ES L 62, 5.3.2002, s. 27).

(2) Ú. v. ES L 275, 25.10.2003, s. 17.

(3) Ú. v. ES L 61, 7.3.1975, s. 25. Nariadenie naposledy zmenené a doplneného nariadením (ES) č. 1948/2002 (Ú. v. ES L 299, 1.11.2002, s. 18).
Úradný vestník L 162 , 30/04/2004 S. 0051 - 0051



Nariadenie Komisie (ES) č. 875/2004 z 29. apríla 2004, ktorým sa mení a dopĺňa nariadenie Rady (ES) č. 1362/2000, pokiaľ ide o otvorenie zvýhodnenej tarifnej kvóty pre filety z tuniaka s pôvodom v Mexiku KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, a najmä na jej článok 133, so zreteľom na článok 4 nariadenia Rady (ES) č. 1362/2000, keďže: (1) Spoločná Rada Európskej únie a Mexika svojím rozhodnutím č. 2/2004 z 28. apríla 2004 o zavedení tarifnej kvóty pre určité výrobky s pôvodom v Mexiku a uvedené prílohe I k rozhodnutiu 2/2000 Spoločnej rady Európskej únie a Mexika rozhodla o otvorení preferenčnej tarifnej kvóty pre filety z tuniaka s pôvodom v Mexiku; (2) v súlade s tým by sa preto malo zmeniť a doplniť nariadenie (ES) č 1362/2000 z 29. júna 2000, ktorým sa pre Spoločenstvo vykonávajú colné ustanovenia rozhodnutia č. 2/2000 Spoločnej rady podľa Dočasnej dohody o obchodných a s obchodom súvisiacich otázkach medzi Európskym spoločenstvom a Spojenými štátmi mexickými [1]; (3) Opatrenia uvedené v tomto nariadení sú v súlade so stanoviskom Výboru pre Colný kódex, PRIJALA TOTO NARIADENIE: Článok 1 Nariadenie (ES) č. 1362/2000 sa mení a dopĺňa takto: 1. Do článku 2 ods. 5 sa vkladá táto veta: "clo, uplatniteľné na výrobky pod číselným znakom KN 16041416 v rámci tarifnej kvóty označenej poradovým číslom 09.1854 v prílohe k tomuto nariadeniu, je 6 %." 2. Článok 2 ods. 6 sa nahrádza týmto znením: "6. S výnimkou tarifných kvót, ktoré sú označené poradovým číslom 09.1854 a poradovým číslom 09.1899, sa tarifné kvóty, uvedené v prílohe k tomuto nariadeniu, otvárajú každý rok na odbobie dvanástich mesiacov od 1. júla do 30. júna. Tieto kvóty sa po prvýkrát otvárajú 1. júla 2000." 3. Do prílohy sa vkladá tento riadok: "09.1854 | 16041416 | Filety z tuniaka | 5000 ton | Uplatňuje sa pevne stanovené clo | Článok 2 Toto nariadenie nadobúda účinnosť tretí deň po jeho uverejnení v Úradnom vestníku Európskej únie. Uplatňuje sa od nadobudnutia účinnosti rozhodnutia Spoločného výboru Európskej únie a Mexika č. 2/2004 z 28. apríla 2004. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 29. apríla 2004 Za Komisiu Frederik Bolkestein člen Komisie [1] Ú. v. ES L 157, 30.6.2000, s. 1. --------------------------------------------------
SK Úradný vestník Európskej únie L 169/21

NARIADENIE KOMISIE (ES) č. 941/2004

z 30. apríl 2004,

ktorým sa stanovuje maximálna náhrada za vývoz ryže so strednými a dlhými zrnami A do niektorých tretích krajín v rámci výberového konania v zmysle nariadenia (ES) č. 1876/2003

KOMISIA EURÓPSKYCH SPOLOČENSTIEV,

so zreteľom na Zmluvu o založení Európskeho spoločenstva,

so zreteľom na nariadenie Rady (ES) č. 3072/95 z 22. decembra 1995 o spoločnej organizácii trhu s ryžou (1), najmä na jeho článok 13 ods 3,

keďže:

(1) Nariadením Komisie (ES) č. 1876/2003 (2) sa otvorilo výberové konanie pre vývoznú náhradu za ryžu.

(2) V súlade s článkom 5 nariadenia Komisie (EHS) č. 584/75 (3), môže Komisia na základe predložených ponúk podľa postupu určeného v článku 22 nariadenia (ES) č. 3072/95 rozhodnúť o stanovení maximálnej vývoznej náhrady. Pri tomto stanovení je potrebné zobrať do úvahy najmä kritériá uvedené v článku 13 nariadenia (ES) č. 3072/95. Zmluva sa uzatvorí s každým uchádzačom vo výberovom konaní, ktorého ponuka sa nachádza na úrovni maximálnej vývoznej náhrady alebo na nižšej úrovni.

(3) Uplatňovanie kritérií uvedených vyššie na súčasnú situáciu na trhu s danou ryžou vedie k stanoveniu maximálnej vývoznej náhrady vo výške, ktorá sa uvádza v článku 1.

(4) Opatrenia určené v tomto nariadení sú v súlade so stanoviskom Riadiaceho výboru pre obilniny,

PRIJALA TOTO NARIADENIE:

Článok 1

Maximálna náhrada za vývoz bielenej ryže so strednými a dlhými zrnami A do niektorých tretích krajín sa stanovuje na základe ponúk predložených v období od 26. do 29. apríl 2004 na 64,00 EUR/t v rámci výberového konania, v zmysle nariadenia (ES) č. 1897/2002.

Článok 2

Toto nariadenie nadobúda účinnosť 1. mája 2004.

Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 30. apríl 2004 Za Komisiu Franz FISCHLER člen Komisie

(1) Ú. v. ES L 329, 30.12.1995, s. 18. Nariadenie naposledy zmenené a doplnené nariadením Komisie (ES) č. 411/2002 (Ú. v. ES L 62, 5.3.2002, s. 27).

(2) Ú. v. ES L 275, 25.10.2003, s. 17.

(3) Ú. v. ES L 61, 7.3.1975, s. 25. Nariadenie naposledy zmenené a doplneného nariadením (ES) č. 1948/2002 (Ú. v. ES L 299, 1.11.2002, s. 18).
1)

Al Furqan (alias a) Dzemilijati Furkan, b) Dzem’ijjetul Furqan, c) Association for Citizens Rights and Resistance to Lies, d) Dzemijetul Furkan, e) Association of Citizens for the Support of Truth and Suppression of Lies, f) Sirat, g) Association of Education, Culture and Building Society — Sirat, h) Association for Education, Culture and Building Society — Sirat, i) Association for Education, Cultural and to Create Society — Sirat, j) Istikamet, k) In Siratel). Adresa: a) Put Mladih Muslimana 30a, 71 000 Sarajevo, Bosna a Hercegovina; b) ul. Strossmajerova 72, Zenica, Bosna a Hercegovina c) Muhameda Hadzijahica 42, Sarajevo, Bosna a Hercegovina.
(110)

Na základe dostupných informácií sa predbežne zistilo, že ziskové rozpätie 9,4 % obratu sa môže považovať za primeranú úroveň, ktorá by sa od priemyselného odvetvia Spoločenstva mohla očakávala v prípade absencie dumpingu spôsobujúceho ujmu. Výrobcovia Spoločenstva, ktorí sú navrhovateľmi, vyhlásili, že v prípade absencie dumpingových dovozov by mohli očakávať ziskové rozpätie 10 % až 15 %. Na základe vyšetrovania sa zistilo, že priemyselné odvetvie Spoločenstva dosiahlo v roku 1999, keď bol trhový podiel dumpingových dovozov na svojom minime, zisk v rozpätí od 12 % až 15 % obratu (pozri uvedené úvodné ustanovenie (61)). Komisia skúmala, či trhové podmienky v roku 1999 možno považovať za reprezentatívne bežné podmienky trhu pre príslušný produkt. Toto vyšetrovanie preukázalo, že opätovný návrat k bežným podmienkam hospodárskej súťaže po ukončení obdobia stanovenia cien a rozdelenia trhov mal vplyv na ceny, a že cena kľúčových surovín od roku 1999 do OV podstatne vzrástla. Vzhľadom na tieto okolnosti sa usudzuje, že neexistovala žiadna pravdepodobnosť, aby priemyselné odvetvie Spoločenstva dosiahlo počas OV ziskovosť v rozpätí od 12 % do 15 %. Nakoniec, Komisia preskúmala štatistiku účtovnej súvahy spoločnosti podľa sektorov, zozbieranú centrálnymi bankami Nemecka, Francúzska, Talianska, Japonska a USA. Databázu s týmito údajmi udržuje Komisia. Vyšetrovanie ukázalo, že spoločnosti patriace pod najbližší dostupný sektor vo vyššie uvedených, priemyselne najrozvinutejších krajinách sveta dosiahli v roku 2002 v priemere zisk pred mimoriadnymi položkami 9,4 % Vzhľadom na všetky okolnosti a činitele Komisia predpokladá, že 9,4 % je primeraný zisk, ktorý by priemyselné odvetvie Spoločenstva mohlo dosiahnuť v prípade absencie dumpingových dovozov;
(1)

Nariadením (ES) č. 1531/2002 (2) Rada uložila konečné antidumpingové clo na dovozy farebných televíznych prijímačov („príslušný výrobok“), okrem iného s pôvodom v Čínskej ľudovej republike („Čína“), do spoločenstva. Rozhodnutím Komisie 2002/683/ES (3) bol prijatý záväzok pre sedem vývozcov v Číne: Haier Electrical Appliances Corporation Ltd, Hisense Import & Export Co., Ltd, Konka Group Co., Ltd, Sichuan Changhong Electric Co. Ltd, Skyworth Multimedia International (Shenzhen) Co., Ltd, TCL King Electrical Appliances (HuiZhou) Co., Ltd, Xiamen Overseas Chinese Electronic Co, Ltd.
(2)

Rozhodnutím Komisie 2004/122/ES zo 6. februára 2004 o niektorých ochranných opatreniach v súvislosti s vtáčou chrípkou v niekoľkých ázijských krajinách (3) sa pozastavil dovoz viacerých hydinových výrobkov z niekoľkých krajín, vrátane Thajska, až do 15. augusta 2004. To mohlo zabrániť niektorým prevádzkovateľom, aby využívali dovozné licencie na dovozy z Thajska vydané na obdobie od 1. januára do 31. marca 2004. Dôsledkom toho by doba platnosti týchto licencií mala byť predĺžená do 30. septembra 2004.